Gulielmus Ricardus Lethaby
Gulielmus Ricardus Lethaby Res apud Vicidata repertae: Nativitas: 18 Ianuarii 1857; Barnastapula Obitus: 17 Iulii 1931; Paddington, Bayswater Patria: Britanniarum Regnum Nomen nativum: William Richard Lethaby Gulielmus Ricardus, vulgo William Richard Lethaby (Barnastapulae natus die 18 Ianuarii 1857; Bayswater in suburbio Londiniensi die 17 Iulii 1931 mortuus) fuit scriptor de principiis artis et architecturae. Ipse architectus aedificia pauca sed notabilia designavit. Inter principes fuit motús motus Artium Technarumque(en)(Arts and Crafts movement). Filius sculptoris et inauratoris lignarii Ricardi Pyle Lethaby, tiro ab anno aetatis quindecimo iuxta architectos laboravit, primum Alexandrum Lauder in oppido nativo, deinde Ricardum Waite Derbia, atque decem annos ab 1879 Normannum Shaw. Ab 1889 ipse architectus operam dedit, aedificiis principalibus: 1891 : Avon Tyrrell(en) oppidi Sopley Hantoniensis 1898 : Melsetter House(de), cum sacello sanctorum Colmi et Margaritae, in insula Hoïa Orcadum 1898 : Aedes Eagle Insurance Company Birminghamiae 1901 : High Coxlease iuxta Lyndhurst Hantoniensis 1901 : Ecclesia Omnium Sanctorum ad Brockhampton Ab anno 1896 Scholam centralem artium technarumque Londiniensem direxit. Anno 1901 professor designationis factus est apud Regale Collegium Artium. Ab 1906 mensor meruit Abbatiae Westmonasteriensis, de cuius historia librum eodem anno divulgavit titulo Westminster Abbey and the King's craftsmen: a study of mediaeval building. Operibus Augusti Pugin Ioannisque Ruskin et Gulielmi Morris incitata, scripta eius ad motum motus Artium Technarumque(en)(Arts and Crafts movement) fovendum et ad architecturam artemque interpretandas concepta sunt.